**

 Nuo 2011 m. mokykla pradėjo dalyvauti *Olweus patyčių prevencijos programoje* ir taip siekia užkirsti kelią patyčioms. Ši moksliniais tyrimais paremta visos mokyklos „sistemos pokyčių“ programa sėkmingai taikoma daugybėje mokyklų visoje šalyje ir visame pasaulyje ir duoda teigiamų rezultatų. *Olweus patyčių prevencijos programa* (OPPP) yra viena iš geriausiai žinomų ir visuotinai pripažintų patyčių prevencijos programų. Nustatyta, jog OPPP tikrai sumažina patyčių atvejų skaičių.

 OPPP pagrindiniai tikslai yra užkirsti kelią jau vykstančioms patyčioms ir sumažinti naujų patyčių atvejų atsiradimo tikimybę. Ši programa taip pat padeda gerinti mokinių tarpusavio santykius. Ši prevencijos programa skirta visiems mokiniams, ne tik tiems, kurie kenčia nuo patyčių, ar tiems, kurie linkę skriausti kitus.

 Tėvai arba globėjai taip pat atlieka labai svarbų vaidmenį. Jūsų vaikas bus skatinamas pranešti apie patyčias suaugusiajam mokykloje arba namuose, jei jis arba ji tapo patyčių objektu arba patyčių mokykloje liudininku. Labai svarbu, kad jūs rimtai reaguotumėte į patyčias ir praneštumėte apie tai mūsų mokyklos darbuotojams. Mūsų mokyklos darbuotojai yra apmokyti ir žino, kaip reikėtų elgtis ir spręsti patyčių situacijas, jei, žinoma, jiems yra pranešama apie patyčias.

 Ši programa nėra atskira mokymo programa, kurioje mokiniai dalyvauja tik kelias savaites. Tai yra vieningos ir aiškios struktūros mokykloje dirbančių žmonių pastangos prižiūrėti tvarką mokykloje ir įsikišti, susidūrus su patyčių situacija. Viena iš programos dalių yra mokinių

dalyvavimas kas savaitę rengiamose klasės valandėlėse, kurių metu jie sužino apie patyčių poveikį, žalą, apie tai, kaip jie turėtų elgtis, susidūrę su patyčiomis, ir kaip reikėtų spręsti tokias situacijas. Taip pat jiems paaiškinama, kaip reikėtų apie patyčias pranešti mokykloje dirbantiems suaugusiesiems, net jei mokiniai patyčių situacijoje tėra stebėtojai..

 *Olweus patyčių prevencijos programos* taikymo procesas yra gana ilgas, tačiau verta

pasistengti, kad mokykla taptų saugesnė ir jaukesnė vieta. Norėdami daugiau sužinoti apie programą ir / arba kaip galėtumėte įsitraukti į mūsų veiklą, kreipkitės į mokyklos psichologę.